**Tájékoztató a gyermekek iskolai étkeztetésével, annak számlázásával, befizetésével kapcsolatban**

**Tisztelt Szülők!**

Tájékoztatjuk Önöket, hogy az étkezési térítési díj befizetés módjai:

* banki átutalás
* készpénzes befizetés.

Átutalásnál kérjük minden esetben a közleményben tüntessék fel a **gyermek nevét** és a **számla sorszámát**.

Az étkezési térítési díj befizetése a szolgáltatást megelőzően, **előre** fizetéssel valósul meg. A befizetési határidő **minden hónap 28.-a.**

Első alkalommal a szeptemberi étkezést **augusztus 28-ig** kell megfizetni.

Az iskolában: ebéd, tízórai+ebéd, és tízórai+ebéd+uzsonnára van lehetőség. Az ehhez kapcsolódó nyilatkozatot Augusztus elején szükséges leadni. Változtatni, minden hónap 1-től lehet, melyet előző hónapban írásban kell jelezni.

Normatív kedvezmény az alábbi jogcímeken vehető igénybe:

* rendszeres gyermekvédelmi kedvezmény,
* három-, vagy többgyermekes család,
* tartósan beteg vagy fogyatékos gyermek,

**A normatív kedvezmény igénybevételéhez a szülőnek a jogosultságot minden esetben igazolnia kell az alábbi dokumentumokkal:**

* rendszeres gyermekvédelmi kedvezmény esetén az erről szóló érvényes határozat másolata,
* családi pótlék folyósításáról szóló Magyar Államkincstár által kiállított igazolás,
* a 16. életévét betöltött középfokú, valamint felsőfokú intézmény nappali tagozatán tanuló gyermek (testvér) esetén iskolalátogatási igazolás, felsőfokú tanulmányok esetén félévente szükséges az igazolás,
* tartósan beteg vagy fogyatékos gyermek esetén szakorvosi igazolás másolata.

Az 1997. évi XXXI. Gyvt. 21/B. § (1)–(9) bekezdése tartalmazzák a gyermekétkeztetés esetén megállapítható normatív kedvezményeket.

**(1) Az intézményi gyermekétkeztetést ingyenesen kell biztosítani**

-az 1-8. évfolyamon nappali rendszerű iskolai oktatásban részt vevő tanuló számára, ha

 -rendszeres gyermekvédelmi kedvezményben részesül

**(2) Az intézményi gyermekétkeztetést az intézményi térítési díj 50%-os normatív kedvezményével kell biztosítani**

*-*az 1-8. és az azon felüli évfolyamon nappali rendszerű iskolai oktatásban részt vevő tanuló számára, ha olyan családban él, amelyben három vagy több gyermeket nevelnek,

-tartósan beteg vagy fogyatékos gyermek számára

(3) Az (1) bekezdés  és (2) bekezdés pontja szerinti ingyenes vagy kedvezményes intézményi gyermekétkeztetés biztosításához közös háztartásban élőként kell figyelembe venni

1. *a)*a tizennyolc éven aluli,
2. *b)*a huszonöt évesnél fiatalabb, köznevelési intézményben nappali rendszerű iskolai oktatásban részt vevő, a nappali oktatás munkarendje szerint szervezett felnőttoktatásban részt vevő vagy felsőoktatási intézményben nappali képzésben tanuló, és
3. *c)* tartósan beteg vagy súlyos fogyatékos

 gyermeket.

Amennyiben a kedvezmény igénybevételével kapcsolatban bármilyen változás következne be, azt haladéktalanul, de legkésőbb 15 napon belül köteles az igénylő bejelenteni.

Kérjük, hogy a fenti tájékoztatóban foglaltakhoz kapcsolódóan a mellékelt nyilatkozatot kitölteni, aláírni, majd a nyilatkozaton megjelölt e-mail címre visszaküldeni **2023.08.03.**-ig szíveskedjenek.

Nyilatkozat letölthető:



Köszönettel:

 Mogyoród Nonprofit Kft